
                                                                                                                                         APROBAT

                                                                                                                                          PRIMAR
                                                                                                                                    NICOLAE ROBU
Referat

privind aprobarea achiziționării a  3 (trei) vehicule  pentru orice tip de teren (autospeciale și autoutilitară) prin procedura de licitație deschisă
Compartimentul Voluntar pentru Situaţii de Urgenţă ce aparține Primăriei Municipiului Timişoara prin Formaţiunea de Intervenţie Rapidă pe bază de Voluntariat „SALVO” desfăşoară acţiuni de ajutor și salvare a populaţiei,  a bunurilor materiale ale acestora în situaţii de urgenţă civilă, calamităţi sau dezastre, asigurând suport tehnic şi logistic structurilor profesioniste (Inspectoratul pentru Situaţii de Urgenţă, Inspectoratul de Poliţie, Inspectoratul de Jandarmi, etc).
            În conformitate cu Hotărârea Comitetului Local pentru Situații de Urgență al Municipiului Timișoara cu nr. SC2017- 18672 /26.07.2017 adoptată în cadrul ședinței  ordinare din data de 24.07.2017  s-a aprobat utilizarea sumei de 243.000 lei (inclusiv TVA) existente în bugetul Compartimentului Voluntar pentru Situații de Urgență la Titlul XI ”Active nefinanciare”, cap.71.01.02 ”Mașini, echipamente și mijloace de transport”, necesară achiziționării a 3 (trei) vehicule  pentru orice tip de teren (autospeciale și autoutilitară) prin procedura de licitație deschisă.

Mijloacele de transport alocate Compartimentului Voluntar pentru Situaţii de Urgenţă sunt: un autoturism Dacia Supernova, un autoturism 2vol minibus Ford Tranzit şi un automobil Mixt Furgonetă Dacia (conform anexei nr.1), aceste mijloace de transport nemaiprezentând siguranță la intervenţiile operative în cazul producerii unor situaţii de urgenţă gestionate de către compartiment și Formațiunea „SALVO”.
Toate cele 3 autovehicule au durata de exploatare maximă depășită, iar efectuarea  reparaţiilor auto frecvente/repetate are o valoare majoră din punct de vedere financiar  (uzură ridicată, repetate reparații în service-uri, valoare economică ridicată a reparaţiilor şi imposibilitatea reparării microbuzului Ford).

Autoturismul Dacia Supernova cu numărul de înmatriculare TM-12-PMT, este în proprietatea Primăriei Municipiului Timişoara şi în exploatarea Compartimentului Voluntar pentru Situaţii de Urgenţă din anul 2001, are o vechime de 16 ani de la data fabricaţiei (2001) şi de la prima înmatriculare (2001).
Automobilul Mixt Furgoneta Dacia cu numărul de înmatriculare TM-18-PMT, este în proprietatea Primăriei Municipiului Timişoara  şi în exploatarea Compartimentului Voluntar pentru Situaţii de Urgenţă din anul 2003. Are o vechime de 14 ani de la data fabricaţiei (2003) şi de la prima înmatriculare (2003).

Autoturismul Minibus 2Vol. Ford Tranzit cu numărul de înmatriculare TM-07-PMT, este în proprietatea Consiliului Local Timişoara şi în exploatarea Compartimentului Voluntar pentru Situaţii de Urgenţă din anul 2006. Are o vechime de 32 ani de la data fabricaţiei (1985) şi 19 ani de la prima înmatriculare (1998).
Cele 3  autoturisme sunt înregistrate în evidențele contabile ale Primăriei Municipiului  Timişoara și ale Consiliului Local Timişoara ca mijloace fixe, fiind complet amortizate conform adresei nr. SC 2017-12497/19.05.2017 și a evidențelor contabile furnizate de către Direcția Economică și în proprietate privată; de la data transmiterii lor către compartiment și până în prezent nu au suferit reparații capitale.
Formațiunea „SALVO” intervine operativ la solicitările prin Sistemul Național Unic pentru Situații de Urgență 112  în baza protocoalelor încheiate cu Inspectoratul pentru Situații de Urgență “Banat” al județului Timiș, Inspectoratul Județean de Poliție Timiș, Inspectoratul de Jandarmi Timiș, precum și la solicitările cetățenilor municipiului Timișoara.
În funcţie de specificul solicitărilor, echipele specializate din cadrul formaţiunii intervin operativ în următoarele misiuni:
·  salvări în plan vertical din spaţii periculoase,  în mediul urban și industrial în spații greu accesibile la înălțime (clădiri înalte, schele, etc), la adâncime ( puțuri, fântâni, canale, etc) precum și pentru intervenții în mediu natural ( peșteri, chei, traversări de râuri);

· operaţiuni de cercetare-salvare pe cursuri de apă și operaţiuni subacvatice;

· operațiuni de căutare-salvare persoane dispărute;
· operațiuni cu caracter tehnic, deblocări de drumuri și căi de acces, deblocări din lift, etc;
· activităţi de patrulare, monitorizare, asigurare perimetru, degajare circulaţie, în cazul situaţiilor de urgenţă;
· acţiuni de căutare la dărâmături, câmpie, pădure, etc., unde este necesară prezenţa câinilor de căutare-salvare; 

· asistenţă medicală de urgenţă acordată cetățenilor;

· activităţi de prevenire a populaţiei asupra pericolelor şi comportamentului în situaţii de urgenţă, calamităţi naturale, dezastre.

Formațiunea „SALVO” a fost înființată în anul 2002 având un număr de 15 voluntari, în prezent având  încadrați 90 de voluntari, statistica intervențiilor consemnate în rapoarte specifice  fiind de peste 300  pe an. Ca urmare a complexității intervențiilor, pentru deplasarea în teren în zone greu accesibile a personalului, a echipamentelor (generatoare, compresoare, motopompe, scări, corturi, etc) și a utilajelor specifice  (ambarcațiuni, remorci, miniutilaj, grup mobil de intervenție, etc) este imperios necesară dotarea  autovehiculelor ce vor fi achiziționate de către compartiment cu: echipament avertizare opto-acustic, omologare RAR, tracțiune integrală, sistem navigație, bare de pavilion longitudinale și transversale, cârlig remorcare, trusă de securitate, colantare cu emblemele specifice și alte dotări necesare operațiunilor de intervenție în situații de urgență.
În baza celor expuse,

PROPUNEM:
      Emiterea unei Hotărâri de către Consiliu Local prin care să se aprobe utilizarea  sumei de 243.000 lei (inclusiv T.V.A.) existente în bugetul Compartimentului Voluntar pentru Situaţii de Urgenţă, la Titlul XI ”Active nefinanciare”, cap.71.01.02 ”Mașini, echipamente și mijloace de transport”, necesară achiziționării a 3 (trei) vehicule  pentru orice tip de teren (autospeciale și autoutilitară) prin procedura de licitație deschisă.
                       VICEPRIMAR                                            DIRECTOR ECONOMIC                                                               
                       IMRE FARKAS                                                STELIANA STANCIU                               

           COMPARTIMENT  VOLUNTAR                                              Consilier
         PENTRU SITUAŢII DE URGENŢĂ                             LOREDANA GAVRILOVICI

                Consilier IULIAN GĂUREAN
                          SERVICIUL  JURIDIC                                                                                                                                                      
                                    Alin Stoica

ANEXA 1
DATELE de IDENTIFICARE 
ale autovehiculelor  uzate 
deținute de către Compartimentul Voluntar pentru Situaţii de Urgenţă
	Nr. crt

	Categoria
	Marca
	Tipul
	An fabricaţiei
	Data primei înmatri
culări
	Număr/
serie de identificare
	Număr de înmatriculare
	Capaci
tate cilindrică
cm3

	1
	Autoturism
	Dacia

	Supernova
	2001
	2001
	UU1R523151298235
	TM 12 PMT
	1390

	2
	 Autoturism
	Dacia 
	Mixt Furgoneta
	2003
	2003
	UU1D4F76X33340104
	TM 18 PMT
	1461

	3
	Autoturism
	Ford
2Vol. Minibus
	Tranzit
	1985
	1998
	WFOKXXGBVKFB84305
	TM 07 PMT
	2496

